Sahabaik Nabi

Sahabaik Nabi (, shahabah an-nabi, bantuak tungga: صحابي, shahabi), adolah urang-urang nan panah basuo lansuang jo Nabi Muhammad SAW, picayo kapado nan baliau ajaan, sarato maningga tatap dalam kaadaan baagamo Islam.Kitab Al-Ishabah fi Tamyiz ash-Shahabah, karya Ibnu Hajar al-'Asqalani, hal. 101. Para ulama indak sapakaik bara jumalah Sahabaik Nabi saluruahnyo; sungguahpun ado babarapo ulama, antaro lain Ibnu Hajar al-'Asqalani, nan mampakiroannyo mancapai labiah dari 100.000 urang.

 Paran 
Para Sahabaik Nabi baparan sabana gadang dalam mambantu Rasulullah managakan jo manyebaan agamo Islam. Allah SWT bahkan manyabuik mareka, kusuihnyo kaum-kaum Muhajirin, Anshar, jo Bai'at ar-Ridwan, dalam surah-surah Al-Fath, At-Taubah, Al-Hasyr, dan Al-Hajj. Golongan Sahabaik juo bajaso sabagai nan patamo nan maapa Kuraan, sarato manyampaian babagai Sunnah Nabi kapado kaum Muslimin satalahnyo.

Kaedah utamo dalam ilimu hadis adolah indak maambiak kecek salain dari para Sahabaik Nabi untuak dasar-dasar dalam baagamo. Sia sajo parawi nan bukan golongan Sahabaik aruih manyandaan hadisnyo kapado Sahabaik tatantu, jo wajik manjalehan sacaro basambuang dari sia sajo hadis ko lah disampaian inggo ka tingkek Sahabaik.

 Tingkatan 
Ulama-ulama nan takamudian mambagi para Sahabaik jadi babarapo tingkatan, di antaronyo Hakim an-Nisaburi nan mambaginyo sabagai barikuik:
Ampek urang Khulafah ar-Rasyidin (Abu Bakar, Umar, Utsman, Ali) sarato siso dari sapuluah urang nan dijamin masuak sarugo (Zubair, Abu Ubaidah, Abdurrahman bin Auf, Thalhah, Said bin Abi Waqqas, Said bin Zaid)
Mareka nan masuak Islam sabalun Umar dan batamu sacaro rasio di Bait al-Arqam
Mareka nan hijrah ka Habasyah
Kaum Anshar nan maambiak Bai'at al-Aqabah nan patamo
Kaum Anshar nan maambiak Bai'at al-Aqabah nan kaduo
Kaum Muhajirin nan hijrah jo Nabi sabalun baliau pindah ka Madinah dari Quba
Sahabaik nan batumpua dalam Parang Badar
Mareka nan hijrah antaro Parang Badar jo Pajanjian Hudaibiyah
Sahabaik nan maambiak Bai'at ar-Ridwan di Hudaibiyah
Mareka nan masuak Islam sarato hijrah ka Madinah sasudah Pajanjian Hudaibiyah
Mareka nan masuak Islam satalah Fathu Makkah
Anak-anak nan panah basuo jo Nabi di mano sajo dan kapan sajo satalah Fathu Makkah

 Caliak pulo 
 Ahlul Bait 
 As-Sabiqun al-Awwalun 
 Tabi'in

 Rujuakan 

 Bahan bacoan 
 Ibnu Sa'ad al-Baghdadi, Muhammad – The book of The Major Classes, only partially translated into English; see Men of Medina and Women of Medina published by Ta-Ha Publishers, and first two volumes as published by Kitab Bhavan, New Delhi.
 Wilferd Madelung – The Succession to Muhammad, Cambridge University Press, 1997.
 Maxime Rodinson – Muhammad, 1961, as translated into English and published in 1980 by Pantheon Books.
 William Montgomery Watt – Muhammad at Medina, Oxford University Press 1956.

 Pautan lua 
  Sahabat Nabi nan Terkemuka .
  Islamic Glossary tamasuak nama-nama sahabat.
  Sahabat Nabi, definisi, status dan tingkatan .
  Companions of the Prophet, biografi 7 urang Sahabat Nabi.
Reality of Abu Bakr and Umar 
Sahaba: Companions of the Prophet
Male Companions of the Prophet 
Describes the Sunni perspective 
Describes the Shia perspective
Innovation with regards to the Shari`i Penalty of Cursing Sahaba by "Sipah-e-Sahaba"
Sermons of the Commander of the Faithful, Imam Ali b. Abi Talib, from Nahj al-Balaghah

Kategori:Tokoh Islam